
Kėdainiai

Kėdainių rajono savivaldybės taryba nusprendžia: 
Pakeisti Kėdainių rajono savivaldybės bendrabučių gyvenamųjų patalpų nuomos tvarkos aprašą, patvirtintą Kėdainių rajono savivaldybės tarybos 2025 m. gegužės 30 d. sprendimu Nr. TS-169 „Dėl Kėdainių rajono savivaldybės bendrabučių gyvenamųjų patalpų nuomos tvarkos aprašo patvirtinimo“:
[bookmark: _Hlk242691560][bookmark: _Hlk242966566]1. Pakeisti 5 punktą ir jį išdėstyti taip:
[bookmark: part_68b05cfc8f1f4e2fb187a75bc79cd872][bookmark: part_8e2af7b9c83a43be966e50fbf208b434]„5. Bendrabučio gyvenamoji patalpa gali būti nuomojama šeimai, taip pat asmeniui, sukakusiam 18 metų, kurie Lietuvos Respublikos teritorijoje neturi nuosavybės teise priklausančio būsto arba turi nuosavybės teise priklausantį būstą, tačiau šio Aprašo 5.6, 5.7 ir 5.9 papunkčiuose nurodytais atvejais laikinai negali juo naudotis, ir kurie Lietuvos Respublikos gyvenamosios vietos deklaravimo įstatyme nustatyta tvarka yra deklaravę (šeimos atveju – vieno iš šeimos narių pasirinktinai) gyvenamąją vietą Kėdainių rajono savivaldybėje arba yra įtraukti į gyvenamosios vietos nedeklaravusių asmenų apskaitą Kėdainių rajono savivaldybėje, taip pat kurių Lietuvos Respublikos gyventojų turto deklaravimo įstatyme nustatyta tvarka už praėjusius kalendorinius metus deklaruotas turtas (įskaitant gautas pajamas) neviršija Lietuvos Respublikos paramos būstui įsigyti ar išsinuomoti įstatymo nustatytų pajamų ir turto dydžio, ir kurie turi pajamų, ir jeigu:“
[bookmark: _Hlk242948209]2. Papildyti 5.9 papunkčiu:
[bookmark: _Hlk242948411][bookmark: _Hlk242963802]„5.9. šeimai buvo teikta intensyvi krizių įveikimo pagalba laikino apgyvendinimo įstaigoje šeimoms, turinčioms vaikų.“
3. Pakeisti 6 punktą ir jį išdėstyti taip:
„6. Bendrabučio gyvenamosios patalpos asmenims (šeimoms) išnuomojamos prioriteto tvarka pagal šią išdėstymo eilę:
6.1. asmuo yra likęs be tėvų globos ir yra nesukakęs 36 metų; 
6.2. šeimai, kurioje yra nepilnamečių vaikų ar asmenų, kuriems nustatytas neįgalumo lygis arba 55 procentų ar mažesnis dalyvumo lygis, ar asmenų, sukakusių senatvės pensijos amžių, yra teismo sprendimu iškeldinta iš nuomoto Savivaldybės ar nuosavybės teise priklausiusio būsto;
6.3. asmuo patiria socialinę riziką ir ne trumpiau nei 6 mėnesius asmeniui buvo teikta socialinės priežiūros paslauga – apgyvendinimas nakvynės namuose;
6.4. asmuo (šeima) laikinai negali naudotis savo gyvenamosiomis patalpomis dėl stichinių nelaimių ar gaisro padarytos būstui žalos, ar dėl kitų nuo žmogaus valios nepriklausančių aplinkybių;
6.5. šeimoje auga vienas ar daugiau nepilnamečių vaikų; 
6.6. šeimai buvo teikta intensyvi krizių įveikimo pagalba laikino apgyvendinimo įstaigoje šeimoms, turinčioms vaikų;
6.7. asmeniui yra nustatytas 55 procentų ar mažesnis dalyvumo lygis ir (ar) asmuo yra sukakęs senatvės pensijos amžių, arba šeimoje yra asmenų, kuriems nustatytas neįgalumo lygis arba 55 procentų ar mažesnis dalyvumo lygis, ar asmenų, sukakusių senatvės pensijos amžių;
6.8. asmeniui (šeimai) yra suteiktas prieglobstis arba laikinoji apsauga Lietuvos Respublikoje;
6.9. asmuo yra paleistas iš laisvės atėmimo bausmės atlikimo vietos.“ 
[bookmark: _Hlk242948228]4. Pakeisti 7.12 punktą ir jį išdėstyti taip:
„7.12. asmens (šeimos) socialinių paslaugų poreikio vertinimas (tik asmenims (šeimoms), nurodytiems Aprašo 5.6 ir 5.9 papunkčiuose);“.

Kėdainiai

Parengto sprendimo projekto tikslai: pakeisti Kėdainių rajono savivaldybės bendrabučių gyvenamųjų patalpų nuomos tvarkos aprašą.
Sprendimo projekto esmė, rengimo priežastys ir motyvai: 
Sprendimo projektas parengtas siekiant papildyti bendrabučių gyvenamųjų patalpų nuomos tvarkos aprašą nuostatomis, pagal kurias bendrabučio gyvenamoji patalpa galėtų būti išnuomojama šeimoms, kurioms buvo teikta intensyvi krizių įveikimo pagalba laikino apgyvendinimo įstaigoje šeimoms, turinčioms vaikų.
Taip pat siūloma patikslinti nuomos sąlygas, numatant galimybę bendrabučio gyvenamąją patalpą išnuomoti asmenims (šeimoms), turintiems nuosavybės teise priklausantį būstą, kuriuo dėl susiklosčiusių aplinkybių laikinai negali naudotis. Atsižvelgiant į siūlomus pakeitimus, papildomas nuomos prioritetų sąrašas ir tikslinami dokumentų pateikimo reikalavimai
Laukiami rezultatai:
Priėmus sprendimą, bus sudaryta galimybė bendrabučių gyvenamąsias patalpas išnuomoti šeimoms, kurioms buvo teikta intensyvi krizių įveikimo pagalba laikino apgyvendinimo įstaigoje šeimoms, turinčioms vaikų. Tai sudarys sąlygas šioms šeimoms pereiti prie savarankiško gyvenimo ir užtikrins platesnes jų aprūpinimo gyvenamosiomis patalpomis galimybes.
Taip pat bus aiškiau reglamentuotos bendrabučių gyvenamųjų patalpų nuomos sąlygos ir dokumentų pateikimo reikalavimai.
Numatomo teisinio reguliavimo poveikio vertinimas*

	Administracinei naštai
	
	

	Regiono plėtrai
	
	

	Kitoms sritims, asmenims ar jų grupėms
	
	


* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.


Socialinės paramos skyriaus vedėja                                                                    Gintarė Vainauskienė

